CELEX: 62019TN0797
Language: fi
Date: 2019-11-19 00:00:00
Title: asia T-797/19: Kanne 19.11.2019 – Anglo Austrian AAB Bank ja Belegging-Maatschappij ”Far-East” v. EKP

13.1.2020   
            
            
               FI
            
            
               Euroopan unionin virallinen lehti
            
            
               C 10/56
            
         
      Kanne 19.11.2019 – Anglo Austrian AAB Bank ja Belegging-Maatschappij ”Far-East” v. EKP
      (asia T-797/19)
      (2020/C 10/66)
      Oikeudenkäyntikieli: saksa
      
         Asianosaiset
      
      
         Kantajat: Anglo Austrian AAB Bank AG (Wien, Itävalta) ja Belegging-Maatschappij ”Far-East” BV (Velp, Alankomaat) (edustajat: asianajajat M. Fischer, J. Willheim ja M. Ketzer)
      
         Vastaaja: Euroopan keskuspankki (EKP)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan vastaajan 14.11.2019 tekemän päätöksen, jolla Anglo Austrian AAB Bank AG:lla oleva luottolaitoksen toimipa peruutettiin,
               
            
                  —
               
               
                  velvoittamaan vastaajan korvaamaan oikeudenkäyntikulut ja
               
            
                  —
               
               
                  päättämään unionin yleisen tuomioistuimen työjärjestyksen 67 artiklan 2 kohdan mukaisesti, että tähän asiaan liittyvistä syistä sen käsittelylle annetaan etusija.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat seuraaviin kanneperusteisiin.
      
                  1.
               
               
                  Vastaaja on rikkonut neuvoston asetuksen (EU) N:o 1024/2013 (1) 14 artiklan 5 kohtaa siltä osin kuin se on kyseisen asetuksen 4 artiklan 3 kohdan mukaan soveltanut toimiluvan peruuttamiseen virheellisesti sovellettavaa kansallista oikeutta.
               
            
                  2.
               
               
                  Vastaaja on loukannut suhteellisuusperiaatetta siltä osin kuin se on toimiluvan peruuttaessaan soveltanut lainvastaisesti viimeisintä mahdollista valvontakeinoa.
               
            
                  3.
               
               
                  Vastaaja on loukannut Anglo Austrian AAB Bank AG:n oikeutta tehokkaaseen oikeussuojaan, kun se ei ole lykännyt päätöksen täytäntöönpanoa.
               
            
                  4.
               
               
                  Vastaaja on rikkonut Euroopan unionin perusoikeuskirjan 41 artiklaa, asetuksen (EU) N:o 1024/2013 31 artiklaa ja 32 artiklaa, pankkitoiminnasta annetun lain 70 §:n 4 momenttia ja Euroopan ihmisoikeussopimuksen 6 artiklaa siltä osin kuin se ei ole kunnioittanut näissä säännöksissä ja määräyksissä Anglo Austrian AAB Bank AG:lle annettuja menettelyllisiä oikeuksia.
               
            
                  5.
               
               
                  Vastaaja on puuttunut Belegging-Maatschappij ”Far-East” B.V.:n omaisuudensuojaan siltä osin kuin se on peruuttanut Anglo Austrian AAB Bank AG:n toimiluvan ja mitätöinyt tällä tavalla Belegging-Maatschappij ”Far-East” B.V:lle Anglo Austrian AAB Bank AG:sta kuuluvien osuuksien taloudellisen arvon.
               
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).